ดรรชนีชี้วัดภาพลักษณ์คอร์รัปชัน - วิกิพีเดีย

# ดรรชนีชี้วัดภาพลักษณ์คอร์รัปชัน

### จากวิกิพีเดีย สารานุกรมเสรี

| ดรรชนีชี้วัดภาพลักษณ์คอร์รัปชัน ยังไม่ได้รับการจัดหมวดหมู่ คุณช่วยเราได้ด้วยการใส่หมวดหมู่ที่เหมาะสมสำหรับบทความนี้ ดูเพิ่มที่ การจัดหมวดหมู่ โครงการจัดหมวดหมู่

บทความนี้ต้องการเก็บกวาด ตรวจสอบ ปรับปรุง แก้ไขรูปแบบ เพิ่มแหล่งอ้างอิง ใส่หมวดหมู่ หรือภาษาที่ใช้
ส่วนใดส่วนหนึ่งหรือในหลายส่วนด้วยกัน
คุณสามารถช่วยตรวจสอบ และแก้ไขบทความนี้ได้ด้วยการกดที่ปุ่ม แก้ไข ด้านบน
กรุณาเปลี่ยนไปใช้ป้ายข้อความอื่น เพื่อระบุสิ่งที่ต้องการตรวจสอบ หรือแก้ไข
ดูรายละเอียดเพิ่มเติมที่ วิธีแก้ไขหน้าพื้นฐาน คู่มือการเขียน และ นโยบายวิกิพีเดีย ซึ่งสามารถดูตัวอย่างบทความได้ที่ บทความคุณภาพ และเมื่อแก้ไขตามนโยบายแล้ว สามารถนำป้ายนี้ออกได้

- ริเริ่มการจัดทำโดยองค์การเพื่อความโปร่งใสนานาชาติ (Transparency International-TI) ก่อตั้งเมื่อปี พ.ศ. 2536 (ค.ศ. 1993) ในประเทศเยอรมนี เป็นองค์การไม่มุ่งหวังผลกำไร ซึ่งเป็นองค์กรภาคประชาสังคมระดับโลกโดยมีเครือข่ายใน 120 ประเทศทั่วโลก (ในไทยมีองค์กรเพื่อความโปร่งในประเทศไทยเป็นเครือข่ายซึ่งก่อตั้งขึ้นเมื่อ ปี พ.ศ. 2543) TI เป็นผู้นำในการต่อสู้และต่อต้านการคอร์รัปชัน โดยมีภารกิจที่สำคัญคือสร้างการเปลี่ยนแปลงไปในทางที่ให้โลกปราศจากการคอร์รัปชัน มีสำนักงานเลขานุการอยู่ที่กรุงเบอร์ลิน และหัวหน้าผู้บริหาร (Chief Executive) คนปัจจุบัน คือ David Nussbaum

- สิ่งที่องค์การ TI ต้องการทำให้สำเร็จที่สำคัญ 3 ประการ คือ ผลักดันการคอร์รัปชันเป็นวาระของโลก แสดงบทบาทสำคัญในการจัดทำอนุสัญญาการต่อต้านคอร์รัปชัน และยกระดับมาตรฐานความแข็งแรงภาครัฐ

- ดรรชนีชี้วัดภาพลักษณ์คอร์รัปชัน Corruption Perceptions Index (CPI) พัฒนาโดย TI และมหาวิทยาลัย Gottingen ในประเทศเยอรมนี เพื่อจัดอันดับภาพลักษณ์คอร์รัปชันในประเทศต่างๆ ทั่วโลกเป็นประจำทุกปีตั้งแต่ปี พ.ศ. 2538 เป็นต้นมา เป็นการสำรวจระดับความรู้สึก/การรับรู้ของกลุ่มตัวอย่างต่อปัญหาคอร์รัปชันในประเทศนั้นๆ โดยข้อมูลที่ใช้ในการจัดทำ CPI เป็นข้อมูลจากการสำรวจของแหล่งข้อมูล อาทิ สำนักโพลล์ต่างๆ หน่วยงานวิจัยที่มีชื่อเสียง และสถาบัน/องค์การระหว่างประเทศอิสระซึ่งเป็นที่ยอมรับทั่วโลกแตกต่างกันไปในแต่ละปี เช่น Economist Intelligence Unit สำนักแกลลัปโพลล์ สถาบันเพื่อการพัฒนาการบริหารการจัดการ IMD ที่ปรึกษาความเสี่ยงทางธุรกิจและทางการเมือง World Bank World Economic Forum หน่วยงานในองค์การสหประชาชาติ เป็นต้น ค่าคะแนนของ CPI เริ่มตั้งแต่ 0 คะแนน ถึง 10 คะแนน โดย 0 คะแนน เป็นคะแนนต่ำสุดหมายถึงภาพลักษณ์คอร์รัปชันสูงสุด ส่วน 10 คะแนน เป็นคะแนนสูงสุดหมายถึงมีภาพลักษณ์คอร์รัปชันน้อยสุดหรือมีความโปร่งใสสูงสุด

- ในปี พ.ศ. 2549 CPI ดำเนินการโดย TI และมหาวิทยาลัย Passau (โดย Prof. Dr. Johann Graf Lambsdorff) ในประเทศเยอรมนี จัดอันดับประเทศต่างๆ จำนวน 163 ประเทศทั่วโลก โดยใช้ผลสำรวจและวิเคราะห์จากแหล่งข้อมูล 12 แห่งที่ได้ดำเนินการสำรวจในปี พ.ศ. 2548 และ 2549

- นิยามคำว่าคอร์รัปชัน หมายถึง “การกระทำใดๆ ของเจ้าหน้าที่ของรัฐ ในการให้ได้มาซึ่งประโยชน์ส่วนตน” (องค์กรเพื่อความโปร่งใสในประเทศไทย, 2543) Corruption is the abuse of entrusted power for private gain. It hurts everyone whose life, livelihood or happiness depends on the integrity of people in a position of authority. (TI, 1993)

## [แก้] ผลการจัดอันดับดรรชนีชี้วัดภาพลักษณ์คอร์รัปชัน ปี 2549

- ผลการจัดอันดับของไทย

- ในปี 2549 ไทยถูกจัดอยู่ในอันดับที่ 63 จาก 163 ประเทศทั่วโลก (คะแนน 3.6 จาก 10 คะแนน) โดยมีค่าความเชื่อมั่นระหว่าง 3.2-3.9 ซึ่งใช้ข้อมูลจาก 9 แห่ง อยู่ในอันดับเดียวกันกับประเทศเลบานอน และซีเชลล์ ในขณะที่ปี 2548 ไทยถูกจัดอยู่ในอันดับที่ 59 จาก 158 ประเทศทั่วโลก (คะแนน 3.8 จาก 10 คะแนน) โดยมีค่าความเชื่อมั่นระหว่าง 3.5-4.1 ซึ่งใช้ข้อมูลจาก 13 แห่ง

- ในปี 2549 ไทยถูกจัดอยู่ในอันดับที่ 9 จาก 21 ประเทศในเอเชีย (ไม่รวมเอเชียกลาง และตะวันออกกลาง) ในขณะที่ปี 2548 ไทยถูกจัดอยู่ในอันดับที่ 7 จาก 20 ประเทศในเอเชีย

- ในช่วงกว่าทศวรรษที่ผ่านมานับตั้งแต่เริ่มจัดทำ CPI ขึ้น ไทยมีคะแนนต่ำสุด 2.79 ในปี 2538 และมีคะแนนสูงสุด 3.8 ในปี 2548

- ผลการจัดอันดับระดับเอเชีย

- ในปี 2549 สิงคโปร์มีคะแนนสูงสุด 9.4 ค่าความเชื่อมั่นระหว่าง 9.2-9.5 เป็นอันดับ 1 ของเอเชีย และอันดับ 5 ของโลก รองลงมาได้แก่ ฮ่องกง (8.3) และญี่ปุ่น (7.6) ซึ่งใช้ข้อมูลจาก 9 แห่ง ขณะที่ประเทศ 3 อันดับท้ายสุดในเอเชีย ได้แก่ พม่า (1.9) บังคลาเทศ (2.0) และกัมพูชา (2.1)

- ประเทศที่เข้ารับการจัดอันดับเป็นปีแรกของเอเชีย ได้แก่ มาเก๊า ภูฏาน และติมอร์ ซึ่งได้อันดับ 4 5 และ 13 ของเอเชีย และอันดับที่ 26 32 และ 111 ของโลก โดยมีคะแนน 6.6 6.0 และ 2.6 คะแนนตามลำดับ โดยใช้แหล่งข้อมูลเพียง 3 แห่ง

- ในช่วง 5 ปีที่ผ่านมา (2545-2549) ประเทศที่มีอันดับความโปร่งใสสูงสุด 3 อันดับแรกในเอเชียยังคงเดิม คือ สิงคโปร์ ฮ่องกง และญี่ปุ่น

- ผลการจัดอันดับระดับโลก

- ในปี 2549 ประเทศที่จัดว่ามีความโปร่งใสสูงสุดในโลกมีคะแนน 9.6 คะแนน เท่ากัน 3 ประเทศ คือ ฟินแลนด์ (ค่าความเชื่อมั่นระหว่าง 9.4-9.7 แหล่งข้อมูล 7 แห่ง) ไอซ์แลนด์ (ค่าความเชื่อมั่นระหว่าง 9.5-9.7 แหล่งข้อมูล 6 แห่ง) และนิวซีแลนด์ (ค่าความเชื่อมั่นระหว่าง 9.4-9.6 แหล่งข้อมูล 7 แห่ง) รองลงมาได้แก่ เดนมาร์ก (9.5) สิงคโปร์ (9.4) สวีเดน (9.2) สวิทเซอร์แลนด์ (9.1) ขณะที่ประเทศ 3 อันดับท้ายสุดของโลก ได้แก่ ไฮติ (1.8) พม่า (1.9) อิรัก (1.9) กินี (1.9)

- ในปี 2548 ประเทศที่จัดว่ามีความโปร่งใสสูงสุดในโลกอันดับ 1 คือ ไอซ์แลนด์ (9.7) รองลงมาอันดับ 2 มี 2 ประเทศ ได้แก่ ฟินแลนด์ (9.6) และนิวซีแลนด์ (9.6)

## [แก้] ดูเพิ่ม

- รายชื่อประเทศตามปลอดการคอร์รัปชัน

| ดรรชนีชี้วัดภาพลักษณ์คอร์รัปชัน เป็นบทความที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น ข้อมูลเกี่ยวกับ ดรรชนีชี้วัดภาพลักษณ์คอร์รัปชัน ในภาษาอื่น อาจสามารถหาอ่านได้จากเมนู ภาษาอื่น ด้านซ้ายมือ

ดึงข้อมูลจาก "http://th.wikipedia.org../../../%E0%B8%94/%E0%B8%A3/%E0%B8%A3/%E0%B8%94%E0%B8%A3%E0%B8%A3%E0%B8%8A%E0%B8%99%E0%B8%B5%E0%B8%8A%E0%B8%B5%E0%B9%89%E0%B8%A7%E0%B8%B1%E0%B8%94%E0%B8%A0%E0%B8%B2%E0%B8%9E%E0%B8%A5%E0%B8%B1%E0%B8%81%E0%B8%A9%E0%B8%93%E0%B9%8C%E0%B8%84%E0%B8%AD%E0%B8%A3%E0%B9%8C%E0%B8%A3%E0%B8%B1%E0%B8%9B%E0%B8%8A%E0%B8%B1%E0%B8%99.html".

หมวดหมู่: หน้าที่ยังไม่ได้จัดหมวดหมู่ | หน้าที่ต้องการความช่วยเหลือ | โครง

##### Views

- บทความ
- อภิปราย
- รุ่นปัจจุบัน

##### ค้นหา